21 



vrlo malenom broju. Ceratium cornutum sa svojim kratkim po- 

 vijenim gornjim i dva ravna donja kraka a kompaktnijim iz- 

 gledom nađen je u većoj množini samo u Malom Jezercu. 

 Dužina mu iznosi 145 ^, a širina 90 (&. Le Roux 1 ) je ovu 

 vrst nalazio u jezeru Annecy kroz dugi niz godina samo 

 u zimskim mjesecima i to od oktobra pa do veljače i smatra 

 ju zimskom formom od C. hirundinella. U toplije doba godine 

 nalazio je C. cornutum vanredno rijetko. Hidrostatička svojstva 

 obaju oblika stoje potpuno u skladu s fizikalnim svojstvima 

 milieu-a u kojemu ti oblici živu. Ljeti, kada voda ima manju 

 gustoću dolazi oblik s dugim krakovima (rogovima) čime povr- 

 šina organizma postaje znatno veća i lebdenje mnogo lakše. 

 Zimi, kada voda postane hladnija i gušća dolazi jedriji C. cornutum 

 s kratkim rogovima (kracima) od kojih je gornji jošte povijen. 

 Ljeti ova forma iščezava ili se povlači u dublje slojeve. Steuer 

 konstatira-), držeći se istraživanja Roux-ovih, da su neki od 

 Ceraiiuma zimske forme (Ceratium cornutum) a drugi ljetne 

 (C. hirundinella). U Kozjaku nađen je mjeseca rujna pr. g. u 

 svim probama samo jedan jedini primjerak od C. cornutum. 

 Ni one probe izvađene mjeseca listopada ne pokazuju veliki 

 porast C. cornutuma ni veliki nazadak od C. hirundinella. Ali 

 ipak se dade ustanoviti, da je i u Kozjaku kao i u svim ostalim 

 jezerima C. cornutum brojniji, nego što je bio u rujnu, kada se 

 je mogao naći tek po koji primjerak u pojedinim jezerima 

 izuzev Malo Jezerce. Od rujna do listopada porastao je, kako 

 je već rečeno, dostatno i broj Asterionella, naročito u Kozjaku, 

 dok su Phacus i Closterium izgubili mnogo od svoje brojnosti. 

 Isto tako je porasao vrlo i broj Fragilaria, Dinobryona i Cyclo- 

 tella. 



U Prošćanskom jezeru u mjesecu rujnu vladale su obzirom 

 na phytotoplankton u kvantitativnom pogledu one prilike, koje 

 su u Kozjaku nastupile istom u listopadu pr. g., što stoji pot- 

 punoma u skladu i s visinskim razlikama između ovih jezera i 

 i zaklonitijim položajem Kozjaka. 



Treba u ostalom istaći i to, da je ove godine iznimno 

 nastupila na jezerima studen prije nego što nastupa redovno. 



x ) Le Roux (Marc): Recherches biologiques sur le lac d'Annecy. 

 Annal. de Biol. Lac. T. II. 



2 ) Steuer A.: Planktonkunde. 



